section_heading: Znamenitosti
paragraph_text: mini|<center>Sjeverna akropola Najstarije važno majansko nalazište, Tikal, ujedno je i jedno od najspektakularnijih. Poput prapovijesnih nebodera, izdižu se iz tla džungle dvije piramide strmih strana koje stoje jedna nasuprot drugoj na dva kraja širokog trga. Na njihovim se vrhovima nalaze hramovi na čijim su vrhovima krunaste nadgradnje koje su nekoć bile ukrašene tajnovitim vjerskim simbolima oblikovanim u obojenoj štukaturi ili od isklesanog kamena. Okružena su s oko 350 manjih hramova i palača.